
YB Dato’ Sri,

CADANGAN MENJADIKAN PERISIAN INTEGRASI PERAKAUNAN, GST, ZAKAT DAN WAQAF “SALIHIN PREMIER SOLUTIONS” (SPS) SEBAGAI GERAN GALAKAN PEMBANGUNAN USAHAWAN KECIL DAN SEDERHANA (SME) BUMIPUTRA  KKLW

Dengan segala hormatnya kami merujuk kepada perkara di atas. 
Untuk makluman YB Dato’ Sri, kami, SALIHIN Curation Sdn. Bhd. (SALIHIN) adalah sebuah firma perunding perniagaan dan teknologi maklumat (IT) milik penuh Bumiputera yang berpangkalan di Taman Samudra, Batu Caves, Selangor Darul Ehsan. Kami mempunyai pengalaman lebih 15 tahun di dalam sektor pekhidmatan professional iaitu pengauditan, perakaunan, percukaian dan perundingan korporat yang mempunyai rangkaian pelanggan dari pelbagai industri di dalam dan luar negara. 

Firma kami juga merupakan pengeluar perisian intergrasi perakaunan, GST, zakat dan Waqaf “SALIHIN PREMIER SOLUTIONS” (SPS) yang telah mendapat kelulusan daripada Jabatan Kastam Diraja Malaysia (JKDM) sebagai perisian patuh GST. Perisian integrasi bersama pengiraan Zakat serta Waqaf masa nyata ini merupakan perisian yang pertama seumpamanya di dunia dan dibangunkan sepenuhnya oleh akauntan-akauntan pakar Bumiputera dengan kerjasama pengaturcara IT dari firma kami sendiri. Ianya amat sesuai digunakan oleh usahawan kecil dan sederhana (SME) bagi memenuhi keperluan era pelaksanaan GST di samping memenuhi tanggungjawab patuh Shariah bagi perniagaan milik Muslim. Maklumat lanjut mengenai perisian ini boleh dirujuk melalui risalah yang kami lampirkan.

Untuk makluman YB Dato’ Sri juga, tujuan utama surat kami ini adalah untuk mengemukakan cadangan kepada YB Dato’ Sri supaya perisian integrasi SPS keluaran firma kami dapat dijadikan sebagai “Geran” untuk galakan pembangunan usahawan kecil dan sederhana (SME) Bumiputra di Malaysia di bawah bimbingan Kementerian Kemajuan Luar Bandar dan Wilayah (KKLW). Berikut adalah ringkasan cadangan kami:-
	Bil.
	Perkara

	1.
	Tajuk Geran
	Geran Galakan Pembangunan Usahawan SME Bumiputera KKLW

	2.
	Pakej Geran
	i. Perisian SPS (Perakaunan, GST, Zakat & Waqaf)
ii. Set Modul Latihan
iii. Bimbingan dan sokongan teknikal berkaitan perisian
iv. Khidmat nasihat korporat, perakaunan, GST, cukai korporat, Zakat dan Waqaf

	3.
	Objektif Pemberian Geran
	i. Meningkatkan kemahiran dalam tadbir urus perniagaan, kewangan dan percukaian.
ii. Meningkatkan pematuhan undang-undang berkaitan perniagaan, percukaian dan undang-undang lain yang berkaitan.
iii. Meningkatkan tanda aras koperasi serta nilai kebolehpasaran perniagaan usahawan SME Bumiputra.
iv. [bookmark: _GoBack]Mewujudkan kumpulan usahawan SME Bumiputra yang professional dan berdaya saing di peringkat domestik dan antarabangsa.
v. Memupuk penerapan muamalat Shariah di kalangan usahawan Muslim Bumiputera melalui pembayaran Zakat dan Waqaf secara teratur dan efisyen.
vi. Mewujudkan hubungan erat di antara KKLW dan kumpulan usahawan SME Bumiputra di bawah bimbingan KKLW.

	4.
	Sasaran Geran
	         5,000 usahawan kecil dan sederhana (SME)  di Malaysia

	5.
	Tempoh pelaksanaan Geran
	         5 tahun



Pihak kami amat berbesar hati sekiranya diberi peluang melaksanakan projek ini bersama-sama dengan pihak KKLW. Untuk itu, pihak kami mengalu-alukan sebarang perbincangan lanjut dengan pihak KKLW bagi memberikan peluang kepada pihak kami untuk membentang serta menjelaskan kertas cadangan kami dengan lebih terperinci.

Dilampirkan bersama-sama surat ini, profail lengkap firma SALIHIN, kertas cadangan dan dokumen-dokumen sokongan untuk rujukan dan penelitian YB Dato’ Sri. 

Sokongan dan persetujuan dari YB Dato’ Sri amatlah kami hargai dan didahului dengan jutaan terima kasih.

Sekian, wassalam.

Yang Benar,

…………………………………………
Salihin Bin Abang
Pengarah Urusan 


S.k.

YBhg. Datuk Borhan Bin Dollah
Ketua Setiausaha
Pejabat KSU, Aras 30, Kementerian Kemajuan Luar Bandar dan Wilayah,
No.47, Persiaran Perdana, Presint 4,
Pusat Pentadbiran Kerajaan Persekutuan,
62100 Putrajaya, Malaysia.

